Jānis Jurkāns (politiķis)
Šis raksts ir par Latvijas politiķi. Par citām jēdziena Jānis Jurkāns nozīmēm skatīt nozīmju atdalīšanas lapu. Jānis Jurkāns (dzimis 1946. gada 31. augustā Rīgā) ir poļu izcelsmes Latvijas politiķis, bijis pirmais atjaunotās Latvijas ārlietu ministrs, pēc tam vairāku Saeimu deputāts. Pārstāvējis Tautas saskaņas partiju un ar to saistītās kreisās politiskās apvienības. 2005. gadā pēc TSP iekļaušanās "Saskaņas Centrā" pameta politiku, bet 2011. gadā atgriezās, lai piedalītos 11. Saeimas ārkārtas vēlēšanās kā Šlesera Reformu partijas LPP/LC kandidāts.